Versamelvoël - Wikipedia
Die Versamelvoël (Philetairus socius) is 'n sangvoël wat in suidelike Afrika voorkom. Die voël behoort tot die familie van wewervoëls (Ploceidae) en is endemies aan Suidelike Afrika. Uiterlik lyk hulle baie soos die huismossies.
Versamelvoël in die Etosha Nasionale Park, Namibië
Verspreiding oor die suidelike Kalahari in Suid-Afrika, Namibië en Botswana.
Versamelvoëlnes in die Kalahari
Die voël is 14 cm lank en weeg 24 tot 32 gram. Die snawel is lig gekleur met 'n swart gesigsmasker en geskubde rug. Die geslagte lyk eenders. Die volwasse voël het geskubde swart sye.
Die voël is 'n groepvoël en koöperatiewe broeier. Hulle maak 'n grasdaknes wat op 'n paal (telefoonpale is gewild), windpomp of boom gebou word. Hulle bou die grootste nes van alle voëls en die nes kan tot 500 kamers hê.
Ander Afrikaanse name: Familievoël
Engelse naam: Sociable Weaver
Duitse naam: Siedelweber
Wikimedia Commons bevat media in verband met Philetairus socius.
↑ BirdLife International (2012). "Philetairus socius". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012. AS1-onderhoud: ref=harv (link)